РЕПУБЛИКА БЪЛГАРИЯ
     В И С Ш    С Ъ Д Е Б Е Н    С Ъ В Е Т

ПРОТОКОЛ № 5

от дистанционното заседание чрез видеоконферентна връзка
на Комисия „Съдебна карта, натовареност и съдебна статистика”
към Съдийската колегия на Висшия съдебен съвет,
проведено на 09 март 2022 г.

Днес, 09 март 2022 г. от 14:00 часа се проведе дистанционно заседание чрез видеоконферентна връзка на Комисия „Съдебна карта, натовареност и съдебна статистика” към Съдийската колегия на Висшия съдебен съвет в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
ЧЛЕНОВЕ:	ДАНИЕЛА МАРЧЕВА 
АТАНАСКА ДИШЕВА - отсъства
ДРАГОМИР КОЯДЖИКОВ 
БОЯН НОВАНСКИ 	
От администрацията на Висшия съдебен съвет присъстват експертните сътрудници към комисията: Красимира Василева - началник отдел „ПОНД“ в дирекция  „Правна“, Арсения Тодорова- главен експерт в отдел „САОД“ в дирекция „ИТСС“ и Мирослав Младенов – младши експерт в отдел „САОД“ в дирекция „ИТСС.

Заседанието протече при следния дневен ред:

1.  Предложение от г-жа Даниела Марчева относно приложението на Правила за определяне и поставяне на Индекси на съдебните актове за резултатите от инстанционната проверка и от производствата за възобновяване по наказателни дела и тяхната функция в процеса по атестиране на съдиите.
 
2. Предложение от отдел „Статистически анализ и обработка на данни“ в дирекция „Информационни технологии и съдебна статистика“ в АВСС, във връзка с решение по т. 1.3 от протокол № 2/26.01.2022 г. на КСКНСС относно изготвен проект на образец за поставяне на индекси на съдебните актове за резултатите от съдебния контрол.

3. Писмо от административния ръководител на РС – Варна относно приложението на правила за определяне и поставяне на Индекси на съдебните актове за резултатите от инстанционната проверка и от производствата за възобновяване по наказателни дела приети от съдийската колегия на ВСС с решение по протокол № 45/14.12.2021 г. и изм. с решение по протокол № 2/25.01.2022 г.
(Писмо вх. № ВСС-668/20/09.02.2022 г.)

4. Писмо от административния ръководител на ОС – Монтана относно приложението на правила за определяне и поставяне на Индекси на съдебните актове за резултатите от инстанционната проверка и от производствата за възобновяване по наказателни дела приети от съдийската колегия на ВСС с решение по протокол № 45/14.12.2021 г. и изм. с решение по протокол № 2/25.01.2022 г.
(Писмо вх. № ВСС-2999/16.02.2022 г.)

5. Писмо от Апелативен съд – София, ТК, 11 състав с приложен заверен препис от разпореждане по в.т.д. № 1652/2020 г. относно приложението на правила за определяне и поставяне на Индекси на съдебните актове за резултатите от инстанционната проверка и от производствата за възобновяване по наказателни дела приети от съдийската колегия на ВСС с решение по протокол № 45/14.12.2021 г. и изм. с решение по протокол № 2/25.01.2022 г.
(Писмо вх. № ВСС-4252/22.02.2022 г.)

6. Писмо от „Информационно обслужване“ АД относно залагането на Индекси на съдебните актове за резултатите от инстанционната проверка и от производствата за възобновяване по наказателни дела приети от съдийската колегия на ВСС с решение по протокол № 45/14.12.2021 г. и изм. с решение по протокол № 2/25.01.2022 г. в ЕИСС.
(Писмо вх. № ВСС-495/19/02.02.2022 г.)

7. Допълнително становище от административния ръководител на РС – Петрич във връзка с искането му за прекратяване на командироването на съдия от РС – Петрич в ОС – Благоевград на основание чл. 30, ал. 5, т. 18 от ЗСВ.
 (Отложена с решение на КСКНСС по протокол № 1/19.01.2022 г., т.4)

8. Допълнително становище от административния ръководител на РС – Шумен във връзка с искането му за прекратяване на командироването на съдия от РС – Шумен в АдмС – Шумен на основание чл. 30, ал. 5, т. 18 ЗСВ.
(Отложена с решение на КСКНСС по протокол № 1/19.01.2022 г., т.5)

9. Искане на административния ръководител на РС – Червен бряг за прекратяване на командироването на съдия от РС – Червен бряг в СРС на основание чл. 30, ал. 5, т. 18 от ЗСВ.
(Писмо вх.№ ВСС-2963/16.02.2022 г.)

10. Писмо от административния ръководител на Софийски военен съд за включване в групите за натовареност, група по която да се отчитат производствата по чл. 78а НК за престъпления по Глава XIII от Особената част на НК – чл. 372- чл. 406 НК
(Писмо вх. №1930/10.02.2022 г.)

11.   Писмо от административния ръководител на Софийски военен съд относно привеждане на статистическите форми за отчет за военните съдилища в съответствие с материалния и процесуалния закон.
(Писмо вх. №1931/10.02.2022 г.)

12. Предложение от г-н Александър Ангелов - административен ръководител на СРС и член на работната група по граждански, търговски и фирмени дела. 
(Писмо изх. №2263/14.02.2022 г.)

13. Отговор от Български институт за правни инициативи / БИПИ/ във връзка с решение по т. 3, протокол № 25/08.12.2021 г. на КСКНСС. 
(Писмо изх. №17020/14.02.2022 г.)

14. Решение по т. 2 от протокол № 6/08.02.2022 г. на комисия „Бюджет и финанси“ на ВСС във връзка с решение по т. 8, протокол № 1/19.01.2022 г. на КСКНСС.

15. Извлечение от протокол № 6/28.02.2022 г. на комисията по правни въпроси към пленума на ВСС във връзка с решение по т. 10, протокол № 2/26.01.2022 г. на КСКНСС. 

16. Предложение за поощряване на съдии - членове на работни групи, сформирани с решение по протокол № 7/27.05.2020 г., т. 7.2., т.7.3. и т.7.4. на комисия “Съдебна карта, натовареност и съдебна статистика“ съм съдийската колегия на ВСС.
 (Отложена с решение на КСКНСС по протокол № 3/09.02.2022 г., т.15)

По дневния ред: 

1. ОТНОСНО: Предложение от г-жа Даниела Марчева относно приложението на Правила за определяне и поставяне на Индекси на съдебните актове за резултатите от инстанционната проверка и от производствата за възобновяване по наказателни дела и тяхната функция в процеса по атестиране на съдиите.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
     Р Е Ш И:

1.1. Приема да се сформира към комисия „Съдебна карта, натовареност и съдебна статистика“ към СК на ВСС, работна група с до 10 членове за определяне на коефициенти за тежест в Правилата за определяне и поставяне на Индекси на съдебните актове за резултатите от инстанционната проверка и от производствата за възобновяване по наказателни дела, които да послужат в процеса по атестиране на съдиите и при прилагане на правилата за атестиране на съдиите.

1.2. Да се изпратят писма до административните ръководители на апелативните съдилища, които в едноседмичен срок от получаването им да определят по двама представители от съответния апелативен район за участие в работната група.

1.3. Да се изпрати писмо на председателя на Върховния административен съд с молба за определяне на представител от административните съдилища за участие в работната група.
1.4. Възлага на г-жа Даниела Марчева - председател на комисия  „Съдебна карта, натовареност и съдебна статистика“ към съдийската колегия на ВСС да предприеме всички необходими действия относно изпълнението на решението по т.1. 

2. ОТНОСНО: Предложение от отдел „Статистически анализ и обработка на данни“ в дирекция „Информационни технологии и съдебна статистика“ в АВСС, във връзка с решение по т. 1.3 от протокол № 2/26.01.2022 г. на КСКНСС относно изготвен проект на образец за поставяне на индекси на съдебните актове за резултатите от съдебния контрол.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
       Р Е Ш И:

2.1. Приема за подходящ образецът за поставяне на индекси на съдебните актове за резултатите от съдебния контрол, предоставен от Върховния административен съд.

2.2. Възлага на експертните сътрудници към комисията да изготвят проект на образец за поставяне на индекси на съдебните актове за резултатите от съдебния контрол, съгласно предоставения образец от Върховния административен съд.

2.3. Изготвеният проект на образец за поставяне на индекси на съдебните актове за резултатите от съдебния контрол, да се изпрати на постоянните работни групи по граждански, търговски и фирмени дела, наказателни дела и административни дела по ПОНС, сформирани с решение на КСКНСС по протокол № 7/27.05.2020 г., с предложение за одобрение на образеца в едноседмичен срок.

2.4. Отлага разглеждането на точката за следващо заседание на комисията.

3. ОТНОСНО: Писмо от административния ръководител на РС – Варна относно приложението на Правила за определяне и поставяне на Индекси на съдебните актове за резултатите от инстанционната проверка и от производствата за възобновяване по наказателни дела приети от съдийската колегия на ВСС с решение по протокол № 45/14.12.2021 г. и изм. с решение по протокол № 2/25.01.2022 г.
(Писмо вх. № ВСС-668/20/09.02.2022 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

3.1. Приема за сведение писмо вх.№ ВСС-668/20/09.02.2022 г. на административния ръководител на РС – Варна.

3.2. Възлага на г-жа Красимира Василева-началник отдел „ПОНД“ в дирекция  „Правна“ в АВСС и експертен сътрудник към комисията да изготви проект на предложение за допълнение на Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела, в съответствие с направеното предложение от административния ръководител на РС – Варна.

3.3. Проектът на предложение за допълнение на Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела да се изпрати на постоянните работни групи по граждански, търговски и фирмени дела, наказателни дела и административни дела по ПОНС, сформирани с решение на КСКНСС по протокол № 7/27.05.2020 г., за изразяване на становище в едноседмичен срок.

3.4. Отлага разглеждането на точката за следващо заседание на комисията.

4. ОТНОСНО: Писмо от административния ръководител на ОС – Монтана относно приложението на Правилата за определяне и поставяне на Индекси на съдебните актове за резултатите от инстанционната проверка и от производствата за възобновяване по наказателни дела приети от съдийската колегия на ВСС с решение по протокол № 45/14.12.2021 г. и изм. с решение по протокол № 2/25.01.2022 г.
(Писмо вх. № ВСС-2999/16.02.2022 г.)

МОТИВИ: С решение по т. 3 от протокол № 3/09.02.2022 г. и в отговор на постъпило запитване от г-жа Магдалена Станчевска – председател на ОС – Ловеч,  КСКНСС е приела, че съгласно т. 8.1. от Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела, приети от съдийската колегия на ВСС, индексът за всеки постановен съдебен акт се поставя от съдията-докладчик, който е постановил крайния съдебен акт от инстанционния контрол,  т.е. съдията постановил крайния акт следва да поставя индексите на съдебните актове на всички съдебни инстанции.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

4.1. Приема за сведение писмо вх.№ ВСС-2999/16.02.2022 г. на административния ръководител на ОС – Монтана.

4.2. Да се уведоми г-жа Милена Бранкова - административен ръководител на ОС – Монтана, че в изпълнение на  т. 8.1. от Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела, приети от съдийската колегия на ВСС, индексът за всеки постановен съдебен акт се поставя от съдията-докладчик, който е постановил крайния съдебен акт от инстанционния контрол,  т.е. съдията постановил крайния акт следва да поставя индексите на съдебните актове на всички съдебни инстанции. По отношение на констатираните несъответствия в индексите въведени в ЕИСС и тези, които са определени в Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела са предприети мерки за тяхното отстраняване.

5. ОТНОСНО: Писмо от Апелативен съд – София, ТК, 11 състав с приложен заверен препис от разпореждане по в.т.д. № 1652/2020 г. относно приложението на правила за определяне и поставяне на Индекси на съдебните актове за резултатите от инстанционната проверка и от производствата за възобновяване по наказателни дела, приети от съдийската колегия на ВСС с решение по протокол № 45/14.12.2021 г. и изм. с решение по протокол № 2/25.01.2022 г.
(Писмо вх. № ВСС-4252/22.02.2022 г.)

МОТИВИ: С решение по т. 3 от протокол № 3/09.02.2022 г. и в отговор на постъпило запитване от г-жа Магдалена Станчевска – председател на ОС – Ловеч,  КСКНСС е приела, че съгласно т. 8.1. от Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела, приети от съдийската колегия на ВСС, индексът за всеки постановен съдебен акт се поставя от съдията-докладчик, който е постановил крайния съдебен акт от инстанционния контрол, т.е. съдията постановил крайния акт следва да поставя индексите на съдебните актове на всички съдебни инстанции.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

5.1. Да се изпрати писмо до Апелативен съд – София, ТК, 11 състав, с което да се уведоми, че съгласно т. 8.1. от Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела, приети от съдийската колегия на ВСС, индексът за всеки постановен съдебен акт се поставя от съдията-докладчик, който е постановил крайния съдебен акт от инстанционния контрол,  т.е. съдията постановил крайния акт следва да поставя индексите на съдебните актове на всички съдебни инстанции.

6. ОТНОСНО: Писмо от „Информационно обслужване“ АД относно залагането на Индекси на съдебните актове за резултатите от инстанционната проверка и от производствата за възобновяване по наказателни дела приети от съдийската колегия на ВСС с решение по протокол № 45/14.12.2021 г. и изм. с решение по протокол № 2/25.01.2022 г. в ЕИСС.
(Писмо вх. № ВСС-495/19/02.02.2022 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

6.1. Приема за сведение писмо вх. № ВСС-495/19/02.02.2022 г. от „Информационно обслужване“ АД.

6.2. Да се изпрати отговор до „Информационно обслужване“ АД – разработчик на ЕИСС и до г-жа Вероника Имова – член на ВСС и координатор по проект „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“ по договор за предоставяне на безвъзмездна финансова помощ № BG05SFOP001- 3.001-0001-C01/26.08.2016 г. по оперативна програма „Добро управление“ 2014 – 2020 год., че до края на месец март 2022 год. ще им бъде предоставена Методиката за контрол и проверка на статистическите данни, отчитащи дейността на съдебните органи и съдиите в Република България (приета с решение на ВСС по протокол № 49/01.10.2015 год.) с актуализирани индекси, съответстващи с индексите в Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела, приети от съдийската колегия на ВСС с решение по протокол № 45/14.12.2021 г. и изменени с решение по протокол № 2/25.01.2022 година.

7. ОТНОСНО: Допълнително становище от административния ръководител на РС – Петрич във връзка с искането му за прекратяване на командироването на съдия от РС – Петрич в ОС – Благоевград на основание чл. 30, ал. 5, т. 18 от ЗСВ.
 (Отложена с решение на КСКНСС по протокол № 1/19.01.2022 г., т.4)

МОТИВИ: Щатната численост на РС - Петрич е 7 (седем) щатни бройки за съдия, в т.ч. една за административен ръководител. По щат гражданската колегия се състои от 3 (трима) съдии, а наказателната от 4 (четирима) съдии. 
Към момента на отправяне на искането на административния ръководител на Районен съд Петрич за прекратяване на командироването на съдия от РС – Петрич в ОС – Благоевград са командировани двама съдии, както следва:
- Ангелина Трайкова Бисеркова – съдия от гражданската колегия на съда, командирована в ОС – Благоевград от 01.12.2020 г. със заповед №К-1080/24.11.2020 г. на административния ръководител - председател на АС – София.
- Румяна Симеонова Митева-Насева – съдия от наказателната колегия, командирована в АдмС - Благоевград от 03.02.2020 г. със заповед № 235/21.01.2020 г. на председателя на Върховен административен съд. 
Считано от 15.02.2022 г. със заповед  №306/04.02.2022 г. на председателя на ВАС, командироването на съдия Румяна Симеонова Митева-Насева в АдмС - Благоевград е прекратено. Междувременно, на 22.02.2022 г. до СК на ВСС е изпратено становище с вх. №130/22.02.2022 г. от съдиите, работещи в РС – Петрич, съгласно което независимо от завръщането на работа, считано от 15.02.2022 г. в РС – Петрич на командированият в АдмС – Благоевград не се решава проблемът в гражданската колегия на съда и единствения начин за решаване на острия кадрови дефицит е чрез прекратяване командироването на гражданския съдия Ангелина Бисеркова в ОС – Благоевград.

По статистически данни за първо полугодие на 2021 г. натовареността по щат на един съдия месечно в РС - Петрич по постъпили дела е 34,33 бр. при средна за районните съдилища 34,89 бр., по дела за разглеждане – 43,10 бр. при средна – 50,01 бр. и по свършени дела 33,90 бр. при средна 35,53 броя.
За отчетния период действителната натовареност на съдиите в РС – Петрич по показатели постъпили / дела за разглеждане/ свършени дела е следната: 48,07 бр./ 60,33 бр./ 47,47 бр. при средна за нивото съответно 42,93 бр./ 61,53 бр. /43,72 бр.
По данни от годишния статистически отчет на РС – Петрич за цялата 2021 г. натовареността по щат по постъпили дела е 33,58бр., по дела за разглеждане 37,96 бр. и по свършени дела 32,60 бр.
Действителната натовареност за 2021 г. на един съдия месечно в РС – Петрич по постъпили дела е 47,02 бр.,  53,15 бр. дела за разглеждане и 45,63 бр. свършени дела. 

По изложените в становището на административния ръководител на РС – Петрич данни, действителната натовареност на гражданското отделение е 76,37бр. постъпили дела, 84,83 бр. дела за разглеждане и 74,96 бр. свършени дела месечно на един граждански съдия. Нещо повече, съгласно становището прекратяването на командироването на наказателния съдия Румяна Митева – Насева няма доведе до подобряване натовареността на магистратите в гражданската колегия на съда, тъй като съдия Насева е изразила нежелание да разглежда граждански дела, както и да бъде включена в разпределение на делата на 50% граждански и 50% наказателни. 
В случай, че бъде откомандирована съдия Ангелина Бисеркова реално работещите магистрати в гражданското отделение ще станат трима и действителната натовареност на съдиите ще се редуцира до 51 бр. постъпили дела, 56,56 бр. дела за разглеждане и 49,97 бр. свършени дела месечно на един граждански съдия.

По отношение натовареността по щат за първо полугодие на 2021 г. в Окръжен съд Благоевград  на един съдия месечно са постъпили 8,05 бр. дела при средна за окръжните съдилища 8,90 бр., дела за разглеждане 14,38 бр. при средна 15,33 бр. и свършени дела – 8,42 бр. при средна за нивото 9,03 бр. Действителната натовареност по постъпили дела е 9,24 бр. при средна 11,03 бр., дела за разглеждане 16,49 бр. при средна 19,00 бр. и свършени дела 9,65 бр. при средна 11,20 бр. Видно от статистическите данни за първо полугодие на 2021 г. натовареността на ОС - Благоевград е под средната за окръжните съдилища. 
По данни от годишния статистически отчет за 2021 г. щатната натовареност на ОС – Благоевград е 7,53 бр. постъпили дела на един съдия месечно, 10,70 бр. дела за разглеждане и 7,76 бр. свършени дела. Действителната натовареност е следната:  постъпили дела – 8,66 бр. , дела за разглеждане 12,29 бр. и свършени дела 8,91 бр. дела месечно на един съдия. 

Въз основа на горното, 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
    Р Е Ш И:

7.1. Намира за основателно предложението от административния ръководител на РС – Петрич относно прекратяване командироването на г-жа Ангелина Трайкова Бисеркова – съдия в Районен съд - Пeтрич.

7.2. Внася предложението на административния ръководител на РС – Петрич за прекратяване на командироването на съдия Ангелина Трайкова Бисеркова от РС – Петрич в ОС – Благоевград в заседание на съдийската колегия на ВСС, като предлага на СК на ВСС да приеме следното решение:										      
       ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. Прекратява, на основание чл. 30, ал. 5, т. 18 от Закона за съдебната власт, командироването в ОС – Благоевград на г-жа Ангелина Трайкова Бисеркова – съдия в Районен съд Петрич.

8. ОТНОСНО: Допълнително становище от административния ръководител на РС – Шумен във връзка с искането му за прекратяване на командироването на съдия от РС – Шумен в АдмС – Шумен на основание чл. 30, ал. 5, т. 18 от ЗСВ.
(Отложена с решение на КСКНСС по протокол № 1/19.01.2022 г., т.5)

МОТИВИ: С писмо с вх. № 280/11.01.2022г. председателя на Върховния административен съд изпраща на КСКНСС негово становище, както и становище на административния ръководител на АдмС - Шумен относно отправено до ВАС искане от Мирослав Марков – административен ръководител на Районен съд - Шумен за прекратяване командироването на съдия Бистра Бойн от Районен съд -Шумен в АдмС - Шумен. Като основание за отправеното искане е изтъкната високата натовареност на Районен съд – Шумен и необходимостта от кадрово обезпечаване на съда. 
Съгласно становищата на г-н Чолаков - председател на ВАС и г-жа Росица Цветкова – административен ръководител на АдмС – Шумен не са налице основания за прекратяване командироването на съдия Бойн. При съществуващата кадрова обезпеченост на РС – Шумен и АдмС - Шумен, прекратяване на командироването няма да доведе до подобряване натовареността на двата органа на съдебната власт.
В изпълнение на решение по т. 5.2. по протокол 1/19.01.2022 г. от заседание на КСКНСС, становищата на председателя на ВАС и административния ръководител на АдмС - Шумен са изпратени на административния ръководител на РС – Шумен за евентуален отговор по отношение основателността на искането.  Във връзка с това в КСКНСС е постъпило допълнително становище с вх. № ВСС- 280/18.02.2022 год. от административния ръководител на РС – Шумен, с което поддържа вече отправеното искане за прекратяване на командироването на съдия от РС – Шумен в АдмС – Шумен на основание чл. 30, ал. 5, т. 18 от ЗСВ, за което излага аргументи.
Щатната численост на Районен съд - Шумен е 16 щатни бройки. Двама от съдиите са командировани в други ОСВ, както следва:
- Бистра Радкова Бойн – командирована от 05.11.2018 със заповед на председателя на ВАС в АдмС Шумен.
- Зара Ехия Иванова – командирована от 27.09.2021 със заповед на председателя на АС - Варна в ОС - Шумен.
Междувременно, във ВСС е получено писмо от г-жа Ванухи Аракелян – административен ръководител - председател на Апелативен съд Варна, с което е изпратена нейна Заповед №РД-0103/14.02.2022 г., видно от която командироването в ОС – Шумен на Зара Ехия Иванова – съдия от РС – Шумен е прекратено, считано от 15.02.2022 г.  
 
Натовареността по щат за първо полугодие на 2021 г. на един съдия месечно в РС – Шумен по постъпили дела е 30,77бр. при средна 34,89 бр. за всички районни съдилища, по дела за разглеждане 37,61бр. при средна 50,01 бр. и по свършени дела 29,75 бр. при средна 35,53 бр. 
Действителната натовареност по брой постъпили дела на един съдия месечно за първо полугодие на 2021 г. в РС – Шумен е 40,47бр. при средна 42,93 бр. за всички районни съдилища, по дела за разглеждане 49,47бр. при средна 61,53 бр. и по свършени дела 39,12 бр. при средна 43,72 бр. 
По данни от годишния статистически отчет за 2021 г. на РС – Шумен натовареността по щат е следната: по постъпили дела 29,89 бр., по дела за разглеждане 33,01 бр. и свършени дела 30,03 бр. месечно на един съдия. Действителната натовареност е 38,36 бр. постъпили дела, 42,36 бр. дела за разглеждане и 38,54 бр. свършени дела. 
 
Въз основа на горното,

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

 8.1. Изразява отрицателно становище по направеното искане от административния ръководител на Районен съд – Шумен за прекратяване командироването на съдия Бистра Радкова Бойн от Районен съд – Шумен в Административен съд – Шумен.

8.2. Внася предложението на административния ръководител на РС –Шумен за прекратяване на командироването на съдия Бистра Радкова Бойн от РС – Шумен в АдмС – Шумен в заседание на съдийската колегия на ВСС, като предлага на СК на ВСС да приеме следното решение: 		
                           
       ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
  Р Е Ш И:

1. Оставя без уважение направеното искане от административния ръководител на Районен съд – Шумен за прекратяване командироването на съдия Бистра Радкова Бойн от Районен съд – Шумен в Административен съд – Шумен.

2. Изпраща решението по т. 1 на административния ръководител на Районен съд – Шумен, за сведение.

9. ОТНОСНО: Искане на административния ръководител на Районен съд – Червен бряг за прекратяване на командироването на съдия от Районен съд – Червен бряг в СРС на основание чл. 30, ал. 5, т. 18 от ЗСВ.
(Писмо вх.№ ВСС-2963/16.02.2022 г.)

МОТИВИ: Към настоящия момент от Районен съд - Червен бряг е командирован един съдия, а именно : 
-	Катя Велисеева – командирована със заповед № 89/15.01.2018 г. на председателя на ВКС, считано 01.02.2018 г. да изпълнява длъжността „съдия“ в Софийски районен съд за разглеждане на граждански дела.
На 01.03.2022 г. във ВСС е постъпила заповед №103/22.02.2022 г., на председателя на ВКС, с която се изменя заповед № 89/15.01.2018 г. на председателя на ВКС и командироването на съдия Катя Велисеева в СРС се продължава за срок от 12 месеца, считано от 22.02.2022 г. 
При обсъждане искането на административния ръководител на РС – Червен бряг и с оглед формиране на становище относно неговата основателност, следва да бъде взето предвид следното:
Щатната численост на Районен съд – Червен бряг е 4 (четири) щатни бройки за съдия, в т.ч. една за административен ръководител.
Натовареността по щат на един съдия месечно в Районен съд – Червен бряг по постъпили дела за I-во полугодие на 2021 г. е 41,46 бр., при средна за районните съдилища - 34,89 бр., по дела за разглеждане – 50,33 бр. при средна – 50,01 бр. и по свършени дела - 39,33 бр. при средна 35,53 броя.
За същия период действителната натовареност на един съдия месечно по постъпили дела в Районен съд – Червен бряг е 62,19 бр. при 42,93 бр. средна за районните съдилища, по дела за разглеждане – 75,50 бр. при средна - 61,53 бр. и по свършени дела 59,00 бр. при средна за нивото - 43,72 броя.
Видно от статистическите данни, натовареността на съдиите от РС – Червен бряг се явява над средната за районните съдилища по всички показатели.
По данни от годишния статистически отчет за 2021 г. натовареността по щат в РС – Червен бряг е 40,35 бр. постъпили дела, 44,79 бр. дела за разглеждане и 38,73 бр. свършени дела месечно на един съдия. Действителната натовареност по постъпили дела е 56,97 бр., 63,24 бр. дела за разглеждане и 54,68 бр. свършени дела. За 2021 г. РС – Червен бряг е с най- висока щатна и действителна натовареност спрямо районните съдилища в окръг Плевен.
Във връзка с гореизложеното, така представените данни дават основание да бъде направен извод за наличие на възникнала необходимост от кадрово обезпечаване работата на РС – Червен бряг, което се явява едно от законово регламентираните условия за прекратяване на командироването на съдия в друг орган на съдебната власт, съгласно разпоредбата на чл. 30, ал. 5, т. 18 от ЗСВ.

Въз основа на горното,

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

9.1. Намира за основателно предложението от административния ръководител на РС – Червен бряг относно прекратяване командироването на г-жа Катя Николова Велисеева – съдия в Районен съд Червен бряг.

9.2. Внася предложението на административния ръководител на РС –Червен бряг за прекратяване на командироването на съдия Катя Николова Велисеева от РС – Червен бряг в Софийски районен съд в заседание на съдийската колегия на ВСС, като предлага на СК на ВСС да приеме следното решение: 

																			       			       ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
      Р Е Ш И:

1. Прекратява, на основание чл. 30, ал. 5, т. 18 от Закона за съдебната власт, командироването в Софийски районен съд на г-жа Катя Николова Велисеева – съдия в Районен съд - Червен бряг.

10. ОТНОСНО: Писмо от административния ръководител на Софийски военен съд за включване в групите за натовареност, група по която да се отчитат производствата по чл. 78а НК за престъпления по Глава XIII от Особената част на НК – чл. 372- чл. 406 НК.
(Писмо вх. №1930/10.02.2022 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

10.1. Приема за сведение писмо вх. № ВСС-1930/10.02.2022 г. от полк. Мадлен Димитрова – административен ръководител на Софийски военен съд. 

10.2. Изпраща писмото от административения ръководител на Софийски военен съд до постоянната работна група по наказателни дела, сформирана с решение на КСКНСС по протокол № 7/27.05.2020 г., за изразяване на становище.

 10.3. Отлага разглеждането на точката за следващо заседание на комисията, след получаване становището на работната група по наказателни дела.

11. ОТНОСНО: Писмо от административния ръководител на Софийски военен съд относно привеждане на статистическите форми за отчет за военните съдилища в съответствие с материалния и процесуалния закон.
(Писмо вх. №1931/10.02.2022 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
     Р Е Ш И:

11.1. Приема за сведение писмо вх. № ВСС-1931/10.02.2022 г. от полк. Мадлен Димитрова – административен ръководител на Софийски военен съд.

11.2. Изпраща писмото от административения ръководител на Софийски военен съд до постоянната работна група по наказателни дела, сформирана с решение на КСКНСС по протокол № 7/27.05.2020 г., за изразяване на становище.

 11.3. Отлага разглеждането на точката за следващо заседание на комисията, след получаване становището на работната група по наказателни дела.

12. ОТНОСНО: Предложение от г-н Александър Ангелов-административен ръководител на СРС и член на работната група по граждански, търговски и фирмени дела. 
(Писмо изх. №2263/14.02.2022 г.)

МОТИВИ: До комисия „Съдебна карта, натовареност и съдебна статистика“ към съдийската колегия на ВСС е изпратено писмо с вх. №2263/14.02.2022 г. с предложение от председателя на Софийски районен съд относно изключване от състава на работната група по граждански, търговски и фирмени дела към КСКНСС на съдия Александър Ангелов - председател на СРС и съдия Георги Чехларов - заместник – председател на СРС. 
С оглед на голямата служебна натовареност и невъзможността за ефективно участие на двамата участници, предложението на председателя на СРС е на тяхно място, като нов участник в постоянната работна група по граждански, търговски и фирмени дела да бъде включен съдия Пламен Шумков от Софийски районен съд.

Въз основа на горното,

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

12.1. Изключва от състава на работната група по граждански, търговски и фирмени дела, сформирана с решение на КСКНСС по протокол №7/27.05.2020 г. г-н Александър Ангелов - председател на Софийски районен съд и г-н Георги Чехларов - заместник-председател на Софийски районен съд.

12.2. Включва в състава на работната група по граждански, търговски и фирмени дела, сформирана с решение на КСКНСС по протокол № 7/27.05.2020 г. г-н Пламен Шумков – съдия в Софийски районен съд.

13. ОТНОСНО: Отговор от Български институт за правни инициативи / БИПИ/ във връзка с решение по т. 3, протокол № 25/08.12.2021 г. на КСКНСС. 
(Писмо изх. №17020/14.02.2022 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
 
13.1. Приема за сведение писмото от Български институт за правни инициативи /БИПИ/ относно възможност за извършване на необходимото проучване на съдилищата в съдебен район Перник и съдебен район Стара Загора. 

14. ОТНОСНО: Решение по т. 2 от протокол № 6/08.02.2022 г. на комисия „Бюджет и финанси“ на ВСС във връзка с решение по т. 8, протокол № 1/19.01.2022 г. на КСКНСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

14.1. Приема за сведение решението по т. 2 от протокол № 6/08.02.2022 г. на комисия „Бюджет и финанси“ към пленума на ВСС.

14.2. Да се изпрати писмо до комисия „Бюджет и финанси“ към пленума на ВСС, с което да се отправи запитване относно Закона за държавния бюджет на Република България за 2022 год. и средствата предвидени за 2022 г. за поощряване на съдии с парична награда по реда на чл. 303 и чл. 304 от Закона за съдебната власт, предвид приетото от КСКНСС решение по протокол № 3/10.02.2021 год. относно планираните дейности на КСКНСС за периода 2022-2024 година.

15. ОТНОСНО: Извлечение от протокол № 6/28.02.2022 г. на Комисията по правни въпроси към пленума на ВСС във връзка с решение по т. 10, протокол № 2/26.01.2022 г. на КСКНСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

15.1. Приема за сведение извлечение от протокол № 6/28.02.2022 г. на Комисията по правни въпроси към пленума на ВСС.

16. ОТНОСНО: Предложение за поощряване на съдии - членове на работни групи, сформирани с решение по протокол № 7/27.05.2020 г., т. 7.2., т.7.3. и т.7.4. на Комисия“Съдебна карта, натовареност и съдебна статистика“ съм съдийската колегия на ВСС.
 (Отложена с решение на КСКНСС по протокол № 3/09.02.2022 г., т.15)
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

16.1. Отлага разглеждането на точката за следващото заседание на комисията.

ПРЕДСЕДАТЕЛ НА КОМИСИЯ
					„СЪДЕБНА КАРТА, НАТОВАРЕНОСТ
					И СЪДЕБНА СТАТИСТИКА”
КЪМ СК НА ВСС:  / п /

ДАНИЕЛА МАРЧЕВА